12.4.2022
FI
Euroopan unionin virallinen lehti
L 114/189
koskevat kriteerit.
Kolmanneksi niiden avulla voidaan osoittaa, että noudatetaan direktiivin (EU) 2018/2001 27 artiklan 3 kohdassa vahvistettuja sääntöjä, jotka koskevat uusiutuvista energialähteistä tuotetun sähkön osuuden laskemista liikenteen alalla.
Neljänneksi niiden avulla voidaan osoittaa, että talouden toimijat tallentavat unionin tai kansalliseen tietokantaan tarkkoja tietoja joistakin liikenteessä käytetyistä uusiutuvista polttoaineista ja kierrätetyistä hiilipitoisista polttoaineista direktiivin (EU) 2018/2001 28 artiklan 4 kohdan mukaisesti.
Viidenneksi niitä voidaan käyttää sellaisten biopolttoaineiden, bionesteiden ja biomassapolttoaineiden sertifiointiin, joista ei todennäköisesti aiheudu epäsuoria maankäytön muutoksia.
Komissio voi päättää, että vapaaehtoisia kansallisia tai kansainvälisiä järjestelmiä voidaan käyttää kaikkiin näihin tarkoituksiin tai osaan niistä.
(4)
Jos talouden toimija esittää komission hyväksymän vapaaehtoisen järjestelmän mukaisesti saadut todisteet tai tiedot kestävyyskriteerien ja kasvihuonekaasupäästöjen vähennyksiä koskevien kriteerien noudattamisesta siltä osin kuin hyväksymistä koskeva päätös ne kattaa, jäsenvaltion ei pitäisi vaatia toimittajalta lisänäyttöä.
(5)
Komissiolle toimitettiin 24 päivänä helmikuuta 2021 ensimmäinen pyyntö tunnustaa vapaaehtoinen järjestelmä ”Red Tractor Farm Assurance Crops and Sugar Beet Scheme” direktiivin 30 artiklan 4 kohdan mukaisesti.
Pyynnön perusteella komissio teki järjestelmän arvioinnin, jossa yksilöitiin joitakin muutoksia vaativia seikkoja.
Järjestelmästä toimitettiin 23 päivänä kesäkuuta 2021 uusi pyyntö, jossa nämä seikat oli korjattu asianmukaisesti.
Järjestelmä kattaa leikkuupuimurilla korjattavista viljelykasveista ja sokerijuurikkaasta (pois lukien jätteet ja jäämät) Yhdistyneessä kuningaskunnassa tuotetut biopolttoaineet maatilalta maatalousbiomassan ensimmäiseen toimituspisteeseen.
(6)
Komissio totesi vapaaehtoista järjestelmää ”Red Tractor Farm Assurance Crops and Sugar Beet Scheme” tarkastellessaan, että se kattaa riittävällä tavalla direktiivin (EU) 2018/2001 29 artiklan 3–5 kohdassa säädetyt kestävyyskriteerit ja että siinä sovelletaan ainetasemenetelmää direktiivin (EU) 2018/2001 30 artiklan 1 ja 2 kohdan vaatimusten mukaisesti.
Sen varmentaminen, että talouden toimijat noudattavat kasvihuonekaasupäästöjen vähentämistä koskevia kriteerejä direktiivin (EU) 2018/2001 29 artiklan 10 kohdan soveltamiseksi, ei kuulu ”Red Tractor Farm Assurance Crops and Sugar Beet Scheme” -järjestelmän sertifioinnin soveltamisalaan.
Tässä arvioinnissa ei oteta huomioon tulevaa täytäntöönpanosäädöstä, joka on määrä hyväksyä direktiivin (EU) 2018/2001 30 artiklan 8 kohdan mukaisesti säännöistä, jotka koskevat kestävyyskriteerien ja kasvihuonekaasu­ päästöjen vähennyksiä koskevien kriteerien sekä vähäistä epäsuoran maankäytön muutoksen riskiä koskevien kriteerien noudattamisen todentamista.
Tämän vuoksi ”Red Tractor Farm Assurance Crops and Sugar Beet Scheme” -järjestelmä arvioidaan uudelleen, kun tällainen täytäntöönpanosäädös on hyväksytty.
(7)
Vapaaehtoisen järjestelmän ”Red Tractor Farm Assurance Crops and Sugar Beet Scheme” arvioinnissa todettiin, että järjestelmä täyttää luotettavuutta, läpinäkyvyyttä ja riippumatonta tarkastusta koskevat asianmukaiset vaatimukset direktiivin (EU) 2018/2001 30 artiklan 8 kohdan mukaisesti.
(8)
Hyväksytty järjestelmä olisi asetettava saataville komission Europa-sivuston vapaaehtoisille järjestelmille varatussa osiossa.
(9)
Tässä päätöksessä säädetyt toimenpiteet ovat biopolttoaineiden, bionesteiden ja biomassapolttoaineiden kestävyyttä käsittelevän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla Vapaaehtoisessa järjestelmässä ”Red Tractor Farm Assurance Crops and Sugar Beet Scheme”, jäljempänä ’järjestelmä’, joka toimitettiin komissiolle 23 päivänä kesäkuuta 2021 hyväksyntää varten, osoitetaan järjestelmässä tarkastettujen polttoaineiden osalta seuraavat seikat: a) biopolttoaine-erät täyttävät direktiivin (EU) 2018/2001 29 artiklan 3–5 kohdassa säädetyt kestävyyskriteerit; b) talouden toimijat noudattavat velvoitetta tallentaa unionin tai kansalliseen tietokantaan tarkkoja tietoja liikenteessä käytetyistä uusiutuvista polttoaineista ja kierrätetyistä hiilipitoisista polttoaineista direktiivin (EU) 2018/2001 28 artiklan 4 kohdan mukaisesti.
2 artikla Tämä päätös on voimassa viisi vuotta voimaantulonsa jälkeen.
Jos järjestelmän sisältöön, sellaisena kuin se toimitettiin komissiolle 23 päivänä kesäkuuta 2021 hyväksyntää varten, tehdään sellaisia muutoksia, jotka saattaisivat vaikuttaa päätöksen perusteluihin, muutoksista on ilmoitettava komissiolle viipymättä.
Komissio tarkastelee ilmoitettuja muutoksia arvioidakseen, kattaako järjestelmä edelleen riittävällä tavalla hyväksynnän perustana olevat kestävyyskriteerit.